Hvorvidt der bliver rejst et erstatningskrav mod de to piger, som tirsdag ringede 112 og fortalte, at en bombe ville sprænge på Brønderslev Station, bliver først afgjort i 2013. Det oplyser Lasse Holt, som er erstatningsansvarlig hos BaneDanmark, til TV2/NORD. - Når der sker en akut spærring som i det her tilfælde, så påvirker det rigtig mange. I og med hele tognettet hænger sammen, ramte det jo trafikken i hele landet, siger Lasse Holt til TV2/NORD. De to piger, som er 14 og 16 år, ringede tirsdag eftermiddag fra en mønttelefon på banegården Det varierer meget i denne slags sager, hvor stort erstatningskravet kan blive. Se TV2/NORDs omtale af det mulige erstatningskrav i videoklippet øverst.
DSB og BaneDanmark undersøger lige nu mulighederne for at rejse et erstatningskrav mod de to piger, som sendte en bombetrussel mod Brønderslev Station. Et eventuelt erstatningskrav kommer dog først i 2013.